**Why is Lighting Shabbos Candles a Women’s Mitzvah?**

Eytan Goldstein

**1 תלמוד בבלי מסכת שבת דף כג עמוד ב**

רב הונא הוה רגיל דהוה חליף ותני אפתחא דרבי אבין נגרא, חזא דהוה רגיל בשרגי טובא, אמר: תרי גברי רברבי נפקי מהכא. נפקי מינייהו רב אידי בר אבין ורב חייא בר אבין. רב חסדא הוה רגיל דהוה חליף ותני אפיתחא דבי נשא דרב שיזבי, חזא דהוה רגיל בשרגי טובא, אמר: גברא רבא נפק מהכא. נפק מינייהו רב שיזבי.

**2 תוספות מסכת שבת דף כג עמוד ב**

ה"ג חזא דהוו רגילי בשרגא - פי' הבעל והאשה לכך אמר תרי גברי רברבי נפקי מהכא ולקמן אמר חזא דהוה רגילה האשה לבדה לכך קאמר דנפיק חד גברא רבא בזכותה.

**3 תלמוד ירושלמי (וילנא) מסכת שבת פרק ב הלכה ו**

ובהדלקת הנר. אדם הראשון נרו של עולם היה שנאמר [משלי כ כז] נר אלהים נשמת אדם. וגרמה לו חוה מיתה. לפיכך מסרו מצות הנר לאשה

**רמב"ם הלכות שבת פרק ה הלכה ג**  4

המדליק צריך להדליק מבעוד יום קודם שקיעת החמה, ונשים מצוות על דבר זה יותר מן האנשים לפי שהן מצויות בבתים והן העסוקות במלאכת הבית, ואף על פי כן צריך האיש להזהירן ולבדוק אותן על כך ולומר לאנשי ביתו ערב שבת קודם שתחשך הדליקו את הנר, ספק חשיכה ונכנס השבת ספק לא נכנס אין מדליקין

**טור אורח חיים הלכות שבת סימן רסג ס"ב 5**

אחד האיש וא' האשה בכ"מ שידליקו בו והנשים מוזהרות בו יותר כדאיתא במדרש מפני שכבתה נרו של עולם פירוש גרמה מיתה לאדם הראשון והרמב"ם ז"ל נתן טעם לדבר מפני שמצויות בבית ועוסקות בצרכי הבית

**6 בראשית פרשת בראשית פרק ג**

(ו) וַתֵּרֶא הָאִשָּׁה כִּי טוֹב הָעֵץ לְמַאֲכָל וְכִי תַאֲוָה הוּא לָעֵינַיִם וְנֶחְמָד הָעֵץ לְהַשְׂכִּיל וַתִּקַּח מִפִּרְיוֹ וַתֹּאכַל וַתִּתֵּן גַּם לְאִישָׁהּ עִמָּהּ וַיֹּאכַל

(ז) וַתִּפָּקַחְנָה עֵינֵי שְׁנֵיהֶם וַיֵּדְעוּ כִּי עֵירֻמִּם הֵם וַיִּתְפְּרוּ עֲלֵה תְאֵנָה וַיַּעֲשׂוּ לָהֶם חֲגֹרֹת.

**7 בראשית רבה (וילנא) פרשת בראשית פרשה י**

**כך עד שלא חטא אדם** הראשון היו המזלות מהלכין דרך קצרה ובמהירות, משחטא סיבבן דרך ארוכה ובמתינות

**תלמוד בבלי מסכת ברכות דף מ עמוד א 8**

אמר רב נחמן בר יצחק: לא נצרכה אלא לרבי יהודה דאמר חטה מין אילן היא; דתניא אילן שאכל ממנו אדם הראשון, רבי מאיר אומר: גפן היה, שאין לך דבר שמביא יללה על האדם אלא יין, שנאמר: דוישת מן היין וישכר; רבי נחמיה אומר: תאנה היתה, שבדבר שנתקלקלו בו נתקנו, שנאמר הויתפרו עלה תאנה; רבי יהודה אומר: חטה היתה...

**דרך ה' חלק א פרק ג 9**

ה. וממה שיצטרך עוד לדעת, שהנה המין האנושי, אין ענינו הראשון כמו שאנו רואים ומבחינים אותו עתה, כי אולם שינוי גדול היה בו, והוא ענין חטאו של אדם הראשון, שנשתנו בו האדם והעולם ממה שהיו בתחילה. ואולם פרטי השינוי הזה ותולדותיהם רבים, ועוד נדבר בם לפנים. ונמצא, שהדיבור במין האנושי וההבחנה בנשואיו - כפולים, כי ידובר בו ובנשואיו בבחינתו קודם החטא, וידובר בו ובנשואיו בבחינתו אחר החטא, וכמו שנבאר עוד בעזרת השם.

ו. הנה אדם הראשון בעת יצירתו היה ממש באותו המצב שזכרנו עד הנה, דהיינו שהוא היה מורכב מן שני החלקים ההפכיים שזכרנו, שהם הנשמה והגוף, ובמציאות היו שני הענינים, הטוב והרע, והוא עומד בשיקול ביניהם, להידבק במה שירצה מהם; והנה היה ראוי לו שיבחר בטוב, ויגביר נשמתו על גופו ושכלו על חומרו, ואז היה משתלם מיד ונח בשלמות לנצח.

ז. וצריך שתדע, שאף על פי שאין אנו מרגישים לנשמה בגוף פעולה אחרת זולת החיות וההשכלה, הנה באמת יש בחוקה, שתזכך עצם הגוף וחומרו ותעלהו עילוי אחר עילוי, עד שיהיה ראוי להתלוות עמה בהנאה בשלמות. ואמנם לדבר זה היה אדם הראשון מגיע אילו לא חטא, שהיתה נשמתו מזככת את גופו זיכוך אחר זיכוך, עד שהיה מזדכך השיעור המצטרך ונקבע בתענוג הנצחי.

ח. וכיון שחטא אדם הראשון, נשתנו הדברים שינוי גדול, והוא - כי הנה בתחילה היו בבריאה החסרונות שהיו בשיעור מה שהיה מצטרך לשיהיה אדם הראשון במצב השקול שזכרנו, ויהיה לו מקום להרויח את השלמות ביגיע כפיו; אמנם על ידי חטאו נוספו ונתרבו חסרונות בעצמו של האדם ובבריאה כולה, ועוד נתקשה התיקון ממה שהיה קודם. פירוש - כי הנה בתחילה היה נקל לו לצאת מן החסרון המוטבע בו ולקנות השלמות, שכך סידרה החכמה העליונה את הדברים על פי מידת הטוב והיושר, כי יען לא היתה סיבה לרע ולחסרון שבו, אלא שכך הוטבע ביצירתו, הנה במה שיסיר עצמו מן הרע ויפנה אל הטוב, ישיג מיד צאתו מן החסרון וקנותו השלמות; אמנם בחטאו, כיון שעל ידו נסתרה השלמות יותר משהיתה, ונתרבו החסרונות, והיה הוא הגורם רעה לעצמו, הנה לא יהיה כל כך קל לו לשוב לצאת מן החסרון ולקנות השלמות, כמו שהיה בעת שלא היה הוא גרמת חסרונו אלא שכך נוצר מעיקרו; וכל שכן, שבהכרח השתדלותו המצטרכת עתה להגיע לשלמות הנה היא כפולה, כי תצטרך תחילה שישובו האדם והעולם אל המצב שהיה בראשונה קודם החטא, ואחר כך שיתעלו מן המצב ההוא אל מצב השלמות שהיה ראוי לאדם שיעלה.

**דרך ה' חלק ב פרק ד** 10

והנה בחטאו ירד מאד ממדרגתו, ונכלל בו מן החושך והעכירות שיעור גדול, וכמו שזכרנו, וכלל המין האנושי ירד ממדרגתו ועמד במדרגה שפלה מאד, בלתי ראויה למעלה הרמה הנצחית שהתעתד לה בראשונה, ולא נשאר מזומן ומוכן אלא למדרגה פחותה ממנה פחיתות רבה, ובבחינה זאת הוליד תולדות בעולם, כולן במדרגה השפלה הזאת שזכרנו.

**ספר שער הפסוקים מהאריז"ל פרשת שמות 11**

ואמרנו, כי אדה"ר היה כולל כל הנשמות, והיה כולל כל העולמות. וכשחטא, נפלו ממנו כל הנשמות ההם לתוך הקליפות, הנחלקות לשבעים אומות, וצריכים ישראל לגלות שם בכל אומה ואומה, ללקט שושני הנשמות הקדושות, שנתפזרו תוך הקוצים ההם. וכמ"ש חז"ל במ"ר, למה גלו ישראל בין האומות, כדי שיתוספו עליהם גרים והבן זה היטב

**בראשית פרשת בראשית פרק ב 12**

(כא) וַיַּפֵּל יְקֹוָק אֱלֹהִים תַּרְדֵּמָה עַל הָאָדָם וַיִּישָׁן וַיִּקַּח אַחַת מִצַּלְעֹתָיו וַיִּסְגֹּר בָּשָׂר תַּחְתֶּנָּה

(כב) וַיִּבֶן יְקֹוָק אֱלֹהִים אֶת הַצֵּלָע אֲשֶׁר לָקַח מִן הָאָדָם לְאִשָּׁה וַיְבִאֶהָ אֶל הָאָדָם

(כג) וַיֹּאמֶר הָאָדָם זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי לְזֹאת יִקָּרֵא אִשָּׁה כִּי מֵאִישׁ לֻקֳחָה זֹּאת

(כד) עַל כֵּן יַעֲזָב אִישׁ אֶת אָבִיו וְאֶת אִמּוֹ וְדָבַק בְּאִשְׁתּוֹ וְהָיוּ לְבָשָׂר אֶחָד

(כה) וַיִּהְיוּ שְׁנֵיהֶם עֲרוּמִּים הָאָדָם וְאִשְׁתּוֹ וְלֹא יִתְבֹּשָׁשׁוּ

**תלמוד בבלי מסכת ברכות דף סא עמוד א 13**

דאמר רבי ירמיה בן אלעזר: דו פרצופין ברא הקדוש ברוך הוא באדם הראשון, שנאמר אחור וקדם צרתני.

**רש"י מסכת ברכות דף סא עמוד א 14**

**דו פרצופין** - שני פרצופין בראו תחלה, אחד מלפניו ואחד מאחריו, וצלחו לשנים ועשה מן האחד חוה

**אחור וקדם צרתני** - לשון צורה, דהיינו שני פרצופין

**זכר ונקבה בראם** - משמע: מתחלת ברייתם תרי הוו

**רמב"ן בראשית פרשת בראשית פרק ב פסוק כד 15**

(כד) על כן יעזב איש את אביו ואת אמו ודבק באשתו וגו' - רוח הקדש אומרת כן לאסור העריות לבני נח. והיו לבשר אחד, הולד נוצר על ידי שניהם ושם נעשה בשרם אחד, לשון רש"י. ואין בזה טעם, כי גם הבהמה והחיה יהיו לבשר אחד בולדותיהם:

והנכון בעיני, כי הבהמה והחיה אין להם דבקות בנקבותיהן, אבל יבא הזכר על איזה נקבה שימצא, וילכו להם, ומפני זה אמר הכתוב, בעבור שנקבת האדם היתה עצם מעצמיו ובשר מבשרו, ודבק בה, והיתה בחיקו כבשרו, ויחפוץ בה להיותה תמיד עמו. וכאשר היה זה באדם, הושם טבעו בתולדותיו, להיות הזכרים מהם דבקים בנשותיהם, עוזבים את אביהם ואת אמם, ורואים את נשותיהן כאלו הן עמם לבשר אחד. וכן כי אחינו בשרנו הוא (להלן לז כז), אל כל שאר בשרו (ויקרא יח ו). הקרובים במשפחה יקראו "שאר בשר". והנה יעזוב שאר אביו ואמו וקורבתם, ויראה שאשתו קרובה לו מהם

**ספר באר הגולה באר הרביעי פרק יז 16**

אף על גב כי גם בששת ימי בראשית היתה נבראת חוה, והיה השם יתברך מזווג אותם, ואם כן אין הזווג והחבור דוקא אחר השלמת הטבע. אין זה קשיא, כי אדם וחוה נבראו גוף אחד, ואחר כך נחלקו. לכך אף כאשר נחלקו הם אחד, ולא היה צריך לאחד אותם כל כך, שהרי הם נבראו גוף אחד

**רמב"ם הלכות שבת פרק ה הלכה א 17**

הלכה א: הדלקת נר בשבת אינה רשות אם רצה מדליק ואם רצה אינו מדליק, ולא מצוה שאינו חייב לרדוף אחריה עד שיעשנה כגון עירובי חצרות או נטילת ידים לאכילה אלא חובה, ואחד אנשים ואחד נשים חייבין להיות בבתיהן נר דלוק בשבת, אפילו אין לו מה יאכל שואל על הפתחים ולוקח שמן ומדליק את הנר שזה בכלל עונג שבת, וחייב לברך קודם הדלקה ברוך אתה ה' אלהינו מלך העולם אשר קדשנו במצותיו וצונו א להדליק נר של שבת, כדרך שמברך על כל הדברים שהוא חייב בהם מדברי סופרים.

**שולחן ערוך אורח חיים הלכות שבת סימן רסג 18**

**סעיף ב**: אחד האנשים ואחד הנשים, חייבים להיות בבתיהם נר דלוק בשבת; אפי' \* (ט) אין לו ד מה יאכל ה שואל (י) על הפתחים ולוקח שמן ומדליק את הנר, שזה בכלל עונג שבת הוא

**סעיף ה**: כשידליק, יברך: בא"י אמ"ה אקב"ו להדליק נר של שבת, אחד האיש ואחד האשה

**בלבבי משכן אבנה- שבת קודש- דף קצ"ו-ז 19**

אבל אדם הראשון היה היחידי שהיתה לו נשמה אלוקית, הוא היה הנר של כל העולם כולו. בשעה שאדם הראשון חטא, הרי שבחטאו כבה הנר- כבה נרות של עולם. משם ואילך יש לנו עבודה תמידית להאיר את אותו הנר.

אילו אדם הראשון לא חטא, הוא היה נכנס לשבת קודש מיד, ואז הוא היה מתחבר לאותו אור דלעתיד לבוא ששימש באותה שבת. ומשחטא הוא כיבה את אותו נר, ומי שגרם לכיבוי הזה היא האשה, ולכן היא צריכה לתיקן זאת. אבל בעומק זהו תיקון של כל אחד ואחד, שעל כל אחד מישראל להאיר את אותו הנר שכבה.

**שם משמואל בראשית פרשת נח- שנת תרע"ח 20**

במדרש תנחומא ילמדנו רבינו על כמה עבירות נשים מתות בשעת לידתן, כך שנו רבותינו על שלש עבירות נשים וכו' על שאינן זהירות בנדה ובחלה ובהדלקת הנר וכו', ומה ראו נשים להצטוות על שלש מצוות האלו, אמר הקב"ה אדה"ר תחילת בריותי הי' ונצטווה על עץ הדעת וכתיב בחוה ותרא האשה וגו' ותתן גם לאשה עמה ויאכל וגרמה לו מיתה ושפכה את דמו וכתיב בתורה שופך דם האדם באדם דמו ישפך תשפוך דמה ותשמור נדתה כדי שיתכפר לה על דם האדם ששפכה, מצות חלה מנין היא טמאה חלתו של עולם דאר"י בן דורמסקא כשם שהאשה מקשקשת עיסתה במים ואח"כ היא מגבהת חלתה כך עשה הקב"ה לאדה"ר דכתיב ואד יעלה מן הארץ והשקה ואח"כ וייצר ה"א את האדם עפר וגו', הדלקת נר מנין היא כבתה נרו של אדם דכתיב נר אלקים נשמת אדם לפיכך תשמור הדלקת הנר

ויש להבין מה שייכות יש למאמר זה בענין הפרשה. וכבר דברנו בזה, ולא נשנה אלא בשביל דבר שנתחדש בה. דהנה בפ' בראשית דקדקנו דבחוה כתיב שלשה דברים, ותרא האשה כי טוב העץ למאכל, וכי תאוה הוא לעינים, ונחמד העץ להשכיל. והגדנו שם שמקבילין לדברי הנחש שהזכיר שלשה דברים, ונפקחו עיניכם, והייתם כאלקים, יודעי טוב ורע, ומקבילין לגוף ונפש ושכל, עיי"ש, ואין מהצורך לכפול הדברים. והנה גרמה לאדם שנשתאב בו יצה"ר נמי בגוף ונפש ושכל, היינו שהגוף לא יהי' נמשך מעצמו לרצון ה', תחת אשר קודם החטא הי' הגוף נמשך מעצמו אחר רצון ה' אף בלי דעת, וכמו ברזל אחרי אבן השואבת, והנפש שענינה השתוקקות שקודם החטא לא היתה לה השתוקקות אחרת כי אם אלקות, ואחר החטא היא משתוקקת לדברים גשמיים, והשכל שמתחילה הי' צח ובהיר בהשגות נעלות, ואחר החטא נתערב בו מהטעויות וצריך יגיעה רבה לברר האמת, וכולי האי ואולי

ונראה שלעומתם חושב התנחומא שלשה דברים, טמאה חלתו של עולם, ושפכה את דמו, וכבתה את נרו. טמאה חלתו הוא קלקול הגוף שהגוף הוא חלתו של עולם כמו שהביא המדרש שכך היתה יצירת גופו כשם שהאשה מקשקשת עיסתה במים כנ"ל, שפכה את דמו הוא קלקול הנפש, כי הדם הוא הנפש, כבתה נרו הוא השכל כענין שכתוב (איוב כ"ט) בהלו נרו עלי ראשי. וע"כ נצטוו הנשים על שלש מצוות הללו לכפר על חטא חוה שגרמה קילקול שלשה דברים הללו, וכה חטא זה מתכפר והולך עד עת קץ שיתכפר לגמרי. ונראה דבלא"ה הי' הקטרוג גדול מאד והי' בהם כח למנוע הלידה, ומזה הי' בא ח"ו שמתות בשעת לידתן

**פסקי תשובות סימן רמ"ב 21**

הקשה בס' תורת שבת, מדוע אין מברכין על מצוה זו של עונג אכילה ומנוחה בשבת, ותירץ, כיון שאין דבר מסויים במה יתענג לכך אין לברך, ועוד תירץ שכשמברכין על הדלקת נר של שבת יוצאים בו על כל תענוגי שבת , שכל תענוג שבת מצוה אחת הם.

**שולחן ערוך אורח חיים הלכות שבת סימן רסג סעיף ג 22**

{ הנשים א\*) מוזהרות בו יותר, (יב) ז מפני ד'] שמצויות בבית ועוסקות בצרכי הבית

 :**ז מגן אברהם סימן רסג 23**

מפני שמצויות. ועוד מפני שהאשה כבתה נרו של עולם ומ"מ האיש יתקן הנרות (כתבים).

**משנה ברורה סימן רסג: יב 24**

[(יב)](javascript:fireNetisLink(%22ID:0302900026400000000400000000%22)) מפני שמצויות - ועוד טעם מפני שכבתה נרו של עולם שגרמה מיתה לאדה"ר. ומ"מ טוב שהאיש יתקן הנרות [כתבים]

**פסקי תשובות אורח חיים סימן רסג  25**

מ"ב סקי"ב: ומכל מקום טוב שהאיש יתקן הנרות, כתבים . וכפל דבריו לקמן (סימן רס"ד סקכ"ח) על דברי הרמ"א (שם) שנהגו להדליק הפתילה ולכבותה כדי שתהיה מחורכת ויאחז בה האור יפה, שזה יעשה האיש